Gangamin karshe na zaben Turkiyya | Labarai | DW | 15.04.2017
Gangamin karshe na zaben Turkiyya
Gangamin karshe na yakin neman zaben raba gardama kan sabon kundin tsarin mulkin Turkiyya.
Shugaba Recep Tayyip Erdogan naTurkiya ya fito lokacin gangamin karshe a yakin neman zaben raba gardama kan sabon kundin tsarin mulki, inda ya nemi ganin magoya baya sun amince da sabon kundin da gagarumin rinjaye. An yada gangamin kai tsaye ta kafofin yada labaran kasar. Sai dai masu adawa suna zargin shugaban da neman shimfida mulkin kama-karya.
Idan aka amince da gyaran kundin tsarin mulkin Turkiya za ta yi bankwana da tsarin da majalisa take da karfi sannan Firamnista yake rike da madafun iko, inda karfin iko zai koma hannun shugaban kasa. Gwamnatin kasar ta haramta wani ya wallafa sakamakon zaben kafin hukumar zabe ta bayyana a hukumance.
Kwanan wata 15.04.2017
Muhimman kalmomi Turkiya, Recep Tayyip Erdogan, Zaben raba gardama, kuri'ar raba gardama
Permalink https://p.dw.com/p/2bI1l
Erdogan ya zargi Turai kan rikicin Venezuela 05.02.2019
Shugaba Recep Tayyip Erdogan na kasar Turkiya, ya zargi Tarayyar Turai da neman hambarar da shugaban vénézuéla Nicolas Maduro da aka zaba a tafarkin dimukradiyya.